  Виталий Пронин Туннэ быдэс кунамы кутскон сётэмын арлы быдэ ортчылӥсь «Георгиевской лента» акцилы.  Нырысьсэ со радъяськиз 2005-тӥ арын, со дырысен сямлы пӧрмиз Вормон Нуналэ нап ӵужо-сьӧдо лентаосын ветлыны. Озьы адямиос возьмато Быдӟым Вормонэз матэктэмъёсты гажан мылкыдзэс, тау каремзэс. Нош туэ та акция борды итӥськозы 90 кунъёс - таӵеез ӧй вал на. Вормон Нуналозь будэс дуннеысь волонтёръёс калыклы Георгиевской лентаосты сётъялозы но валэктозы, кызьы соосты шонер бырттоно, кызьы нуллоно. Пусйыны кулэ: лентаос люкылӥсько дунтэк, соосты вузаны лэземын ӧвӧл. Елена Рябина  